коригиране на равнище FOB, тъй като това означава, че желязната руда няма да бъде доставена на входа на фабриката на производителите износители. По този начин, за да установи цената на желязната руда, доставена на входа на фабриката, Комисията също така добави — в допълнение към средните транспортни разходи — сума, която да покрие разходите за манипулиране и товарене между нулевата площадка на минната галерия и влака/камиона въз основа на проверени данни за разходите, посочени от един от производителите износители.
 (255)
 Въз основа на това Комисията направи обективно сравнение между цените на желязната руда на вътрешния пазар в Индия, докарана от индийска мина до фабрика в Индия (но не разтоварена във фабриката), и австралийските цени на вътрешния пазар на желязна руда, докарана от мина до пристанище (но не разтоварена в пристанището).
 (256)
 След оповестяването на заключенията Jindal заяви, че Комисията не е следвало да използва средните индийски транспортни разходи от мината до фабриката, получени от един от производителите износители, а действителните разходи, посочени от Jindal.
 (257)
 Комисията обаче счете, че следва да използва стандартен среднопретеглен транспортен разход от мината до фабриката, за да се изчисли ползата по обективен и недискриминационен начин и за двамата производители износители. В контекста на сравнение с референтна цена извън Индия всеки друг метод би довел до изкуствено предимство или ущърб за дружествата, в зависимост от действителните логистични разходи и географското разстояние между производителя износител и мините, от които е купувал.
 (258)
 Освен това Комисията умножи разликата между двете средни цени по количествата желязна руда, които действително са закупени от индийските производители по време на РП.
 (259)
 След оповестяването на заключенията ECL заяви, че Комисията не е следвало да използва всички действително закупени количества желязна руда, а само тази част, която е била употребена за производството на тръби от пластичен чугун по време на РП. Освен това би следвало да се използват покупките както на руден ситнеж, така и на едрокъсова руда, а не само тези на руден ситнеж. Комисията прие искането и информира и двамата производители износители на извършените промени.
 (260)
 Освен това ECL заяви, че при изчисляването на ползата за някои от дружествата в групата са били включени само покупките на руден ситнеж. Комисията поправи тази грешка и за двамата производители износители. Тя включи всички покупки на желязна руда (руден ситнеж и едрокъсова руда). Когато съдържанието на желязо бе различно от 62 %, Комисията коригира съответно продажната цена на пропорционална основа. Двамата производители износители бяха съответно информирани за направените корекции.
 (261)
 Общата сума на разликата представлява „икономията“, от която са се възползвали индийските производители, които са закупували желязна руда на индийския пазар с изкривени цени в сравнение с цената, която те биха платили при липсата на тези изкривявания. И накрая, тази обща сума представлява ползата, предоставена на индийските производители от ПИ по време на РП.
 (262)
 В съответствие с член 7, параграф 2 от основния регламент Комисията отнесе размерите на тези субсидии към общия оборот на разглеждания продукт по време на разследвания период в рамките на преразглеждането като подходящ знаменател, тъй като чрез субсидията е